Nijar ta jaddada goyon bayanta ga Falasdinu | TRT Hausa
Nijar ta jaddada goy...
Nijar ta jaddada goyon bayanta ga Falasdinu
Jamhuriyyar Nijar ta jaddada goyon bayanta ga kasar Falasdinu da kuma alhinin Falasdinawa 62 da suka shi shahada a fagen gwagwarmayar hana Trump maida Qudus helkwatar kasar Yahudu.
17.05.2018 ~ 14.10.2018
A wani jawabin barka da gabatowar azumin watan Ramalana da yayi wa al'umarsa,firaministan Nijar Birgi Rafini ya ce,
"Tunani ya karkata kungurungu kan al'umar kasar Falasdinu,musamman ma na yankin zirin Gaza,wadanda a kwanakin ga suka fuskanta rashin imani marar misaltuwa.Gwamnatin kasarmu na jajanta wa Falasdinu tare da jaddada goyon bayanta ga 'yan uwanmu Falasdinawa.Muna Allah wadai da kisan gillar da Isra'ila take ci gaba da yi musu".
A ranar Litinin din nan da suka gabata ,sojojin Isra'ila sun kashe akalla Falasdinawa 62 tare da jikkata wasu 3188,yayin da suke yunkurin hana mayar da ofishin jakadancin Amurka birnin Qudus.
Wannan kisan kiyashin wanda ba shi ne farko ba, ya yi matukar bakantawa duniya ga baki daya, musamman ma Musulmai,wadanda kawo yanzu suek ci gaba da yin tofin Allah tsine kan Amurka, Isra'ila da kanzagansu.
Tag: Nijar ta jaddada goyon bayanta ga Falasdinu
Ambaliyar ruwa ta yi mummunar barna a Tunisiya
Mutane 2 ne suka mutu sakamakon ambaliyar ruwa mummuna da ta afku a a garin Al-Kasrin na yammacin Tunisiya.
Sojin Najeriya da Nijar sun kashe masu garkuwa da mutane akalla 30
Dakarun sojin Najeriya da na Nijar sun kai farmakai kanmasu garkuwa da mutane tare da neman fansa inda suka kashe akalla mutum 30.
Amurka ta sake kashe 'yan ta'addar Al-Shabab 60 a Somaliya
Sansanin Sojin Amurka da ke Afirka (AFRICOM) ya sanar da kashe 'yan ta'addar Al-Shabab 60 a wasu hare-hare da suka kai a Somaliya.
Adadin wadanda cutar Ebola ta kashe a Kongo sun kai mutane 104
Rahotanni daga Jamhuriyar Demokradiyyar Kongo na cewa, adadin mutanen da cutar Ebola ta kashe a kasar sun kai 104.